stanford-oval/wikipedia huggingface dataset:
2011 ברפובליקה העממית של סין
אירועים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
11 בינואר - סין עורכת את טיסת הבכורה של המטוס ה-צ'נגדו J-20, אחד ממטוסי הדור החמישי של מטוסי הקרב.
20 בפברואר - גל המחאות בסין (2011): מנהיגי אופוזיציה בסין פרסמו קריאה באינטרנט לערוך הפגנות מחאה ב-13 ערים ברחבי המדינה בקריאה לכונן משטר דמוקרטי. בתגובה עצרו השלטונות כ-100 אנשי אופוזיציה, חסמו את האפשרות לחפש באינטרנט מילים בעלות אופי מהפכני ואת האפשרות לפרסמן ברשתות חברתיות, וניתקו את שרות ה-SMS.
10 במרץ - רעידת האדמה במחוז יונאן (2011)(אנ'): לפחות 24 בני אדם נהרגו ו-207 נפצעו במהלך רעידת אדמה בעוצמה 5.4 בסולם ריכטר אשר התרחשה במחוז יונאן ליד הגבול בין סין לבורמה.
14 במרץ - גל המחאות בסין (2011): פעילי אופוזיציה של הליגה הדמוקרטית של סין הפגינו בהונג קונג מול בניין הממשלה ובעבר בית השלטון הבריטי בהונג קונג במחאה לכונן מהפכת יסמין גם בסין, בהשראת סדרת ההפיכות בעולם הערבי. ההפגנות דוכאו ביד קשה בידי משטרת סין.
31 במרץ - פליאונטולוגים הכריזו על כך שגילו סוג חדש של דינוזאור טורף גדול ממדים במחוז שנדונג שברפובליקה העממית של סין.
13 במאי - עובד ממורמר לשעבר של בנק כפרי במחוז גאנסו שבצפון מערב סין זורק פצצת תבערה לתוך המבנה של הבנק וגורם לפציעתם של כ-40 אנשים, 19 מתוכם במצב קשה.
29 בספטמבר - סין שיגרה לחלל בהצלחה את תחנת החלל טיאנגונג 1, מודול תחנת החלל הראשון של סין.
31 באוקטובר - סין שיגרה לחלל בהצלחה את החללית הלא מאוישת שנג'ואו 8 אשר עגנה באופן אוטומטי בתחנת החלל טיאנגונג 1. זו הייתה משימת העגינה האוטומטית הראשונה של סין אשר היוותה ציון דרך חשוב במאמציה להקים תחנת חלל. קודם לכן, רק ברית המועצות, סוכנות החלל היפנית, נאס"א וסוכנות החלל האירופית הצליחו לגרום לעגינה אוטומטית של חלליות לא מאוישות בחלל.
גל המחאות בסין (2011): קהל גדול של מפגינים אשר התאספו מול סניף של מסעדת מקדונלד'ס בבייג'ינג ב-20 בפברואר 2011.
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:סינים שנפטרו ב-2011)
14 בינואר - ליו האוואקינג, מפקד חיל הים הסיני בשנים 1982-1988.
הערות שוליים

↑  Dinosaurs : Discovery News
↑
| שנים ברפובליקה העממית של סין הרפובליקה העממית של סין |
| --- | --- | --- |
| המאה ה-20 | 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
ערך זה הוא קצרמרבנושא סין. אתם מוזמנים לתרום לוויקיפדיה ו.
1793 בארצות הברית

| 0 | 1 | 2 | 3 |
| --- | --- | --- | --- |
| «««  1792   1791  1790 |  דגל ארצות הברית | 1793  בארצות הברית |  »»»  1794   1795   1796 |
כל ערכי השנים בארצות הברית • אירועים בולטים בעולם ב-1793 פורטל ארצות הברית • לוח שנה של שנת 1793
1793 בארצות הברית הייתה השנה בה חגגה ארצות הברית 17 שנה מיום היווסדה.
הנהגה

הנשיא: ג'ורג' וושינגטון (לא השתייך לאף מפלגה פוליטית)
סגן הנשיא: ג'ון אדמס (המפלגה הפדרליסטית)
יושב ראש בית הנבחרים - ג'ונתן טרמבול עד ה־4  במרץ פרדריק מולנברג
נשיא  בית המשפט העליון - ג'ון ג'יי
הנשיא הזמני של הסנאט -  ריצ'רד הנרי לי  עד 4 במרץ ג'ון  לנגדון
מזכיר המדינה - תומאס ג'פרסון  עד 31 בדצמבר אדמונד רנדולף
הקצין הבכיר - מייג'ור גנרל . אנתוני ווין
קונגרס -  הקונגרס ה־2 עד 4 במרץ הקונגרס ה־3
אירועים בולטים

פרק זה לוקה בחסר. אנא תרמו לוויקיפדיה ו.
9 בינואר – הממציא הצרפתי ז'אן פייר בלנשרד מטיס כדור פורח בשמי ארצות הברית (מפילדלפיה שבפנסילבניה למחוז גלוסטר שבניו ג'רזי) ובכך הופך לאדם הראשון שביצע טיסה אווירית בשמי ארצות הברית.
12 בפברואר – חוק העבד הנמלט 1793 עובר בקונגרס האמריקני והופך לחוק הפדרלי הראשון בארצות הברית אשר הבטיח את זכותו של בעל עבדים להשיב אליו עבד שנמלט תחת החוקה האמריקאית.
1 במרץ – ג'ון לנגדון נבחר לנשיא הזמני של הסנאט של ארצות הברית.
4 במרץ – ג'ורג' וושינגטון מושבע לקדנציה השנייה שלו בתור נשיא ארצות הברית.
18 בספטמבר – הנשיא ג'ורג' וושינגטון מניח את אבן הפינה של בנין הקפיטול.
אירועים בולטים > לא מתוארך

הממציא והתעשיין האמריקני אלי ויטני ממציא את מנפטת הכותנה אשר שהפרידה בין הגרעינים והסיבים של הכותנה. המצאה זו הביאה להרחבה עצומה של גידול הכותנה ושל העבדוּת בארצות הברית ובסופו של דבר לפרישת מדינות הדרום מהאיחוד (מארצות הברית) ולמלחמת האזרחים האמריקנית.
נולדו

פרק זה לוקה בחסר. אנא תרמו לוויקיפדיה ו.
3 בינואר – לוקרישה מוט, פעילת זכויות נשים אמריקנית (נפטרה ב-1880)
9 בפברואר – ויליאם הנרי הריסון, נשיאה התשיעי של ארצות הברית (נפטר ב-1841)
2 במרץ – סם יוסטון, פוליטיקאי אמריקאי ונשיא רפובליקת טקסס (נפטר ב-1863)
3 בנובמבר – סטיבן אוסטין, מייסד התיישבות אזרחי ארצות הברית בחבל טקסס (נפטר ב-1836)
נפטרו

פרק זה לוקה בחסר. אנא תרמו לוויקיפדיה ו.
3 בינואר – ג'ון הנקוק, מהאבות המייסדים של ארצות הברית, הנשיא השני של הקונגרס הקונטיננטלי ושל הקונגרס הפרובנציונלי של מסצ'וסטס (נולד ב-1737)
תחריט מהמגזין הארפר משנת 1869 המתאר את מנפטת הכותנה הראשונה שהומצאה על ידי אלי ויטני בשנת 1793 אשר הפרידה בין הגרעינים והסיבים של הכותנה.
ג'ון הנקוק
Avenged Sevenfold (אלבום)

Avenged Sevenfold הוא אלבום האולפן הרביעי של להקת המטאלקור-הארד רוק האמריקאית Avenged Sevenfold, שיצא בפברואר-אפריל 2007 על ידי חברת התקליטים וורנר-ברוס.
נכון להיום, האלבום נמכר בלמעלה מ-550,000 עותקים בארצות הברית, ולמעלה מ-1,000,000 עותקים ברחבי העולם.
ב-23 בספטמבר 2008, האלבום אושר כאלבום זהב על ידי RIAA.
ז'אנר האלבום מוגדר כהארד רוק והבי מטאל. ניתן לראות כי עם השנים, סגנון הלהקה, שהתחילה כלהקת מטאלקור, הולך ומתמתן, לאחר ששני אלבומיה הראשונים הוגדרו כמטאלקור, אלבומה השלישי הכיל רצועות בסגנון הבי מטאל, ואלבומה הרביעי משלב אלמנטים של הארד רוק.
אלבום זה, בניגוד לשאר אלבומי הלהקה, הוא הפקה עצמית של חברי הלהקה.
רשימת השירים באלבום

בגרסת הiTunes של האלבום יש בונוס של השיר "Almost Easy" בגרסת Jam Along, מקוצרת יותר.
בנוסף, בגרסת ה־iTunes, מופיע "Bat Country" גם בגרסת ההופעה החיה בניו יורק.
סינגלים

| "Critical Acclaim" |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 28 באוגוסט 2007 |  |  |
|  | אורך: 5:15 |  |  |
|  | מפיק: Avenged Sevenfold |  |  |
השתתפו באלבום

M. Shadows (מטאו צ'ארלס סאנדרס) – סולן, קלידים.
סיניסטר גייטס (בריאן הלוויין האנר) – גיטריסט ראשי וקולות.
זאקי ונג'נס – גיטרת ליווי וקולות.
ג'וני כרייסט – גיטרת באס וקולות.
The Rev (ג'יימס [ג'ימי] אוון סוליוון) – תופים וקולות.
תאודור רוזוולט, הבן

תאודור רוזוולט ב-1921 (בן 34).
תאודור רוזוולט הבן (באנגלית: Theodore Roosevelt, Jr; ‏ 13 בספטמבר 1887 – 12 ביולי 1944) היה איש עסקים, פוליטיקאי ואיש צבא אמריקאי, אשר עוטר במדליית הכבוד של הקונגרס על פעולתו ביום הפלישה של בעלות הברית לצרפת במלחמת העולם השנייה.
קורות חייו

תאודור רוזוולט, שכינויו היה "טדי", היה בנו הבכור של תאודור רוזוולט, הנשיא ה-26 של ארצות הברית (1901–1909), ואשתו השנייה אדית. פרנקלין דלאנו רוזוולט, הנשיא ה-32 של ארצות הברית (1932–1945), היה קרוב משפחתו מדרגה רחוקה.
רוזוולט נולד באחוזת המשפחה באויסטר ביי קוב (Oyster Bay Cove) שבמדינת ניו-יורק, כאשר אביו היה בתחילתה של הקריירה הפוליטית שלו. לרוזוולט היו שלושה אחים, אחות ואחות-למחצה (אליס, בתה של אשתו הראשונה המנוחה של אביו). רוזוולט היה קרוב ביותר בילדותו אל אחותו-למחצה אליס. הוא הושפע מאוד מאביו, שציפה ממנו לגדולות, דבר שגם העיק על האיש הצעיר.
רוזוולט שקל ללמוד במכללה צבאית, אך במקום זאת החל ללמוד באוניברסיטת הרווארד וסיים את לימודיו בה ב-1908.
ב-1910 נישא רוזוולט לאלינור בטלר אלכסנדר (1888 – 1960). נולדה להם בת אחת (גרייס) ולאחריה שלושה בנים (תאודור, קורנליוס וקוונטין).
שירותו במלחמת העולם הראשונה

ב-1915 השתתפו רוזוולט ושניים מאחיו במחנה קיץ בניו-יורק שבו ניתן אימון צבאי לאנשי עסקים. מקורס זה צמח חיל קציני המילואים (Officers' Reserve Corps) של צבא ארצות הברית. כשהצטרפה ארצות הברית למלחמה ב-1917 הוצעו לבוגרי קורס זה מינויים כקצינים. לרוזוולט ניתן מינוי כקצין בדרגת מייג'ור (רב-סרן). הוא היה מראשוני האמריקנים שיצאו לצרפת, שם שימש כמפקד גדוד, הוביל אותו בקרב ומילא את תפקידו בהצטיינות. הוא היה מסור לשלום אנשיו, ואף רכש מגפיים צבאיים עבור כל חיילי גדודו מכיסו שלו.
בהמשך מונה רוזוולט לפקד על הרגימנט ה-26 של הדיוויזיה ה-1, בדרגת לויטננט קולונל (סגן-אלוף). הוא נלחם במספר קרבות גדולים ונפגע בהתקפת גז בסואסון (Soissons) בקיץ 1918. שניים מאחיו השתתפו גם הם במלחמה, וביולי 1918 נהרג בקרב האח הצעיר ביותר, קוונטין (Quentin), שהיה טייס בחיל התעופה החדש של הצבא.
לאחר המלחמה היה רוזוולט בין מייסדיו של ארגון ותיקי המלחמה הלגיון האמריקני (American Legion). רוזוולט סירב להצעה להתמודד על ראשות הארגון מחשש שהדבר יתפרש כציניות פוליטית מצדו ויפגע בעתידו הציבורי.
בשנים שבין שתי מלחמות העולם השתתף רוזוולט באימוני קיץ צבאיים, בקורס קציני חיל רגלים בסיסי וכן בקורס קציני חיל רגלים מתקדם, וסיים את לימודיו במכללה לפיקוד ומטה של צבא ארצות הברית (Command and General Staff College). בזכות כל אלו הוא היה כשיר למלא תפקידים צבאיים בכירים במלחמת העולם השנייה.
קריירה פוליטית ועסקית

לאחר סיום לימודיו באוניברסיטת הרווארד נכנס רוזוולט לעולם העסקים. הוא עבד במשרות בתעשיות הפלדה והשטיחים ולאחר מכן היה למנהל סניף של חברת השקעות. היה לו חוש לעסקים והוא צבר הון לא מבוטל בשנים שלפני מלחמת העולם הראשונה ולאחריה. הון זה סייע לו מאוד כאשר החליט להיכנס לחיים הפוליטיים.
לאחר מלחמת העולם הראשונה החל רוזוולט את הקריירה הפוליטית שלו. ב-1919 נבחר לבית הנבחרים של מדינת ניו-יורק. ב-1921, בראשית כהונתו של הנשיא וורן הרדינג, מונה רוזוולט לעוזר מזכיר הצי (Assistant Secretary of the Navy) ושימש בתפקיד זה עד 1924. בשל המשימות שמילא שם נכרך שמו עם פרשת שחיתות שהתרחשה באותו זמן בקשר למתן זיכיונות לקידוחי נפט, שנודעה בשם שערוריית טיפוט דום, ואף על פי שהוא נוקה מכל אשם פלילי, נפגמה תדמיתו עקב כך.
ב-1924 היה רוזוולט מועמד מטעם המפלגה הרפובליקנית בבחירות למשרת מושל מדינת ניו-יורק אך הפסיד לאל סמית'. פרנקלין דלנו רוזוולט ואשתו אלינור (שהייתה בת דודתו של רוזוולט מצד אביו הנשיא) יצאו בגלוי ובחריפות נגד מועמדותו בעקבות פרשת השחיתות במחלקת הצי, ויש טענה שהפסדו נבע במידה רבה מהתערבותם.
בספטמבר 1929 מינה הנשיא הרברט הובר את רוזוולט למושל האי פוארטו ריקו. בתפקידו זה הוא פעל ללא לאות על מנת להקל את העוני שם, והצליח למנוע משבר כלכלי שנבע מסגירת בנק מרכזי באי, על ידי שמנע סגירת בנק אחר כאשר העמיד ערובה לחובותיו מכספו שלו, בסכום שהגיע לרבע מכלל הונו (של רוזוולט).
הובר התרשם מעבודתו של רוזוולט בפוארטו ריקו, ומינה אותו ב-1932 להיות המושל הכללי של הפיליפינים.
במהלך מערכת הבחירות לנשיאות ארצות הברית 1932 (בה התמודדו הנשיא הובר ופרנקלין ד. רוזוולט), שקל רוזוולט ליטול פסק זמן מתפקידו בפיליפינים על מנת לסייע למערכת הבחירות של הובר, אך לבסוף נמנע מכך. לאחר בחירתו של פרנקלין ד. רוזוולט לנשיא התפטר רוזוולט מתפקידו ובכך תמה למעשה הקריירה הפוליטית שלו.
ב-1935 חזר רוזוולט לארצות הברית ומונה לסגן נשיא בית ההוצאה לאור דאבלדיי, דורן ושות' (Doubleday, Doran & Company). כמו כן כיהן במועצות המנהלים של ארגונים שונים ללא כוונת רווח.
שירותו במלחמת העולם השנייה

ב-1940, לאחר שהשתתף בקורס ריענון צבאי, מונה רוזוולט לקולונל (אלוף-משנה) בצבא ארצות הברית. באפריל 1941, בגיל 53, חזר לשירות פעיל בצבא, למרות בריאותו הלקויה - הוא סבל מדלקת מפרקים ועקב כך הסתייע במקל הליכה ; כמו כן היה חולה במחלת לב.
רוזוולט מונה שוב כמפקד הרגימנט ה-26 של הדיוויזיה ה-1 – אותה חטיבה שעליה פיקד במלחמת העולם הראשונה. בשלהי שנת 1941 הועלה לדרגת בריגדיר גנרל (תת-אלוף).
שירותו במלחמת העולם השנייה > המערכה בצפון אפריקה ואיטליה

רוזוולט השתתף במערכה בצפון אפריקה ובמהרה יצא לו שם של גנרל המעדיף להימצא בקו החזית ולא במוצב הפיקוד. רוזוולט בז לחלוטין לסיכון אישי, קיבל החלטות חשובות במהירות, הרבה לבקר את החיילים בקו הקדמי וזכה להערצת פקודיו.
רוזוולט הוביל את חטיבתו בהתקפה על העיר אוראן במסגרת מבצע לפיד בנובמבר 1942, וב-1943 שימש כסגן מפקד הדיוויזיה ה-1 בעת המערכה בתוניסיה.
לוטננט גנרל ג'ורג' פטון, שהיה מפקד הקורפוס של רוזוולט בצפון אפריקה, העריך את אומץ לבו אך התנגד לסגנון הפיקוד שלו ושל מפקד הדיוויזיה שלו, מייג'ור גנרל טרי אלן, וייחס לשניהם התנהגות בלתי-חיילית (פאטון דגל במשמעת נוקשה). ביולי 1943 העביר הגנרל עומר ברדלי, שהחליף את פאטון כמפקד הקורפוס, את אלן מהפיקוד על הדיוויזיה ה-1, וכן העביר אז גם את רוזוולט מתפקידו.
רוזוולט השתתף בפלישת בעלות הברית לסיציליה ביולי 1943, פיקד על כוחות בעלות הברית באי סרדיניה, והשתתף בקרבות הראשונים לאחר פלישת בעלות הברית לאיטליה בספטמבר 1943. הוא שימש כקצין הקישור האמריקני הראשי לצבא הצרפתי באיטליה, וכל העת חזר ודרש לשוב לתפקיד קרבי.
שירותו במלחמת העולם השנייה > הפלישה לצרפת

בפברואר 1944 נשלח רוזוולט לבריטניה להשתתף בהכנות לפלישה לצרפת, ומונה כסגן מפקד הדיוויזיה ה-4, אשר לה יועדה המשימה לנחות בחוף יוטה. שם הביא רוזוולט את השקפתו אודות מנהיגות קרבית לביטויה המלא.
לקראת יום הפלישה פנה רוזוולט מספר פעמים אל מפקד הדיוויזיה, מייג'ור גנרל ריימונד בארטון, (Raymond O. Barton) בבקשה להתיר לו לנחות בחוף עם גל המסתערים הראשון, אך נדחה. לבסוף שלח לו בקשה כתובה בכתב-יד, שבה טען בין השאר כי הוא מכיר אישית את החיילים והמפקדים של היחידות שינחתו ראשונות וכי נוכחותו אתם בחוף תשרה עליהם ביטחון. ברטון אישר לבסוף באי רצון את בקשתו של רוזוולט, וציין לאחר מעשה שאז הוא לא ציפה שרוזוולט יישאר בחיים.
רוזוולט היה הגנרל היחיד בצבאות בעלות הברית אשר הגיע לחוף הפלישה בגל הנחיתה הראשון. הוא נחת יחד עם חיילי הרגימנט ה-8 של הדיוויזיה ה-4 ; ההיסטוריון הצבאי סטיבן אמברוז כתב שרוזוולט נמצא בנחתת הראשונה שהגיעה אל חוף יוטה. במהרה הוא נוכח שהנחיתה לא נערכה באתר המתוכנן לה, אלא למעלה מקילומטר וחצי דרומה ממנו, וזאת עקב זרם ים צפוני שהסיט את הנחתות דרומה, עשן שהסתיר את החופים, טביעת סירות בקרה ועוד. כשבידו מקל הליכה ובידו השנייה אקדח הוא ערך אישית סיור לעורף החוף על מנת לאתר את דרכי הסוללה ששימשו כדרכי היציאה לרכב מהחוף לפנים הארץ (בעורפו של חוף יוטה היו שטחי ביצות בלתי עבירים לכלי רכב). הוא חזר לחוף, נועד עם מפקד החטיבה ומפקדי הגדודים שלה והחליט מיד במשותף עמם לא להסיט את הכוחות צפונה אל אתר הנחיתה המתוכנן אלא להמשיך את הפעולה באזור בו נחתה הדיוויזיה בפועל. החלטה זו הוכיחה את עצמה בהמשך לחלוטין.
רוזוולט קידם את פני הגלים הבאים של חיילים שנחתו בחוף. תוך שהוא מפגין רוגע ואף הומור הוא הפנה את חטיבות הדיוויזיה אל יעדיהן (לאחר שתוכנית הקרב המקורית השתנתה לאור השינוי במיקום הנחיתה), עסק מדי פעם בכיוון שיירות כלי הרכב הרבות שעלו על החוף ובהתרת פקקי תנועה שנוצרו בהן, וכל זאת בעת שאש אויב עדיין נורתה על החוף.
פעולתו של רוזוולט בחוף יוטה הותירה רושם רב על מפקד הדיוויזיה ה-4, גנרל ברטון, ועל מפקד הארמייה האמריקנית הראשונה שנחתה בנורמנדי, גנרל ברדלי (אשר העביר את רוזוולט מתפקידו בדיוויזיה ה-1 כשנה קודם לכן). ברטון המליץ להעניק לרוזוולט על פעולתו בחוף את אות צלב השירות המצוין (Distinguished Service Cross). דרגי פיקוד בכירים יותר החליטו לשנות את ההמלצה ולהעניק לרוזוולט את מדליית הכבוד של הקונגרס – עיטור הגבורה הגבוה ביותר של ארצות הברית. כמו כן החליט הגנרל אייזנהאואר, מפקד חיל המשלוח של בעלות הברית לאירופה, לקדם את רוזוולט לדרגת מייג'ור-גנרל ולמנות אותו למפקד הדיוויזיה ה-90.
רוזוולט לא הספיק לשמוע על כל זאת. ב-12 ביולי 1944, חמישה שבועות לאחר הנחיתה, לאחר שהדיוויזיה ה-4 לכדה את העיר שרבור ובעת שהשתתפה בקרבות בקרבת העיר סן-לו, הוא נפטר מהתקף לב.
רוזוולט היה בן 56 במותו. הוא נקבר בבית הקברות הצבאי האמריקני בנורמנדי. אחיו קוונטין, שנהרג במלחמת העולם הראשונה ונקבר בצפון צרפת, קבור כעת לצידו.
מדליית הכבוד של הקונגרס

מדליית הכבוד הוענקה לרוזוולט לאחר מותו, ב-28 בספטמבר 1944. אלמנתו של רוזוולט קיבלה את המדליה בשמו מידי הנשיא רוזוולט, אשר אמר בפשטות (ובכך סיים את הסכסוך בין המשפחות) "אביו היה גאה בו יותר מכולם".
זה היה נוסח כתב העיטור:
על גילוי גבורה ועוז רוח תוך סיכון חייו, מעל ומעבר לחובתו, ב-6 ביוני 1944, בצרפת. לאחר שנדחו שתי בקשות בעל-פה שלו להתלוות אל היחידות המסתערות הקדמיות בפלישה לנורמנדי, אושרה בקשתו בכתב של בריגדיר גנרל רוזוולט לצאת למשימה זו והוא נחת עם הגל הראשון של הכוחות שהסתערו על החופים שהיו מוחזקים על ידי האויב. פעם אחר פעם הוא הוביל קבוצות חיילים מן החוף מעבר לחומת הים והביא אותן לפנים הארץ. גבורתו ואומץ לבו, נוכחותו בחוד ההתקפה והתעלמותו המוחלטת מהעובדה שהוא חשוף לאש אויב כבדה נתנו לחיילים השראה עד לשיאים של התלהבות והקרבה עצמית. אף על פי שהחוף היה נתון לאש אויב ישירה ורצופה, נע בריגדיר גנרל רוזוולט מנקודה לנקודה, אסף סביבו חיילים, כיוון והוביל אותם באופן אישי לעבר האויב. תחת מנהיגותו המנוסה, המדויקת, הרגועה ונטולת ההיסוסים התגברו הכוחות המסתערים על העמדות המבוצרות על החוף ונעו במהירות לפנים הארץ במחיר מינימלי של נפגעים. על ידי כך הוא תרם באופן ניכר לביסוסו המוצלח של ראש החוף בצרפת.
רוזוולט קיבל את מדליית הכבוד כמו אביו הנשיא, אשר עוטר בה על פעולתו במלחמת ארצות הברית–ספרד ב-1898 (למעשה המדליה הוענקה לו רק בשנת 2001 על ידי הנשיא קלינטון). מלבדם רק אב ובן נוספים קיבלו שניהם את המדליה – ארתור מקארתור ובנו דאגלס.
בנוסף למדליית הכבוד עוטר רוזוולט בעיטורים אלו:
צלב השירות המצוין (על פעולתו במלחמת העולם הראשונה)
כוכב הכסף
לב הארגמן
אות לגיון הכבוד
צלב המלחמה
פעולתו של רוזוולט בחוף יוטה זכתה לתיאור בסצנה מסרט הקולנוע "היום הארוך ביותר" משנת 1962, המבוסס על הספר בשם זה מאת קורנליוס ראיין. בתפקידו של רוזוולט הופיע בסרט השחקן הנרי פונדה.
הערות שוליים

↑  במאה ה-18 יצרו שני בניו של ניקולס רוזוולט (1658–1742) שני ענפים של המשפחה – ענף הייד פארק וענף אויסטר ביי קוב, שניהם במדינת ניו-יורק. פרנקלין ד. רוזוולט השתייך לענף הראשון; הנשיא תאודור רוזוולט ובניו וכן אלינור רוזוולט (אשתו של פרנקלין ד. רוזוולט) השתייכו לענף השני.
1 2  אתר Theodore Roosevelt Association.
↑  ראיין, עמ' 207.
↑  גם בנו של רוזוולט, קוונטין, השתתף בפלישה (Medal of Honor Recipients Portrayed On Film: Theodore Roosevelt, Jr., באתר של Lyle Francis Padilla).
↑  רוזוולט היה לאגדה בשל אמירה שיוחסה לו באותו מעמד - "נתחיל את המלחמה מכאן!" (We'll start the war from here!), אך יש טענה שהוא כלל לא אמר אותה (אמברוז, עמ' 245).
↑  אמברוז, עמ' 243–245; ראיין, עמ' 207–208.
↑  אמברוז, עמ' 249; ראיין, עמ' 263.
↑  ראיין, עמ' 263.
↑  Medal of Honor Recipients Portrayed On Film: Theodore Roosevelt, Jr., באתר של Lyle Francis Padilla
| --- | --- |
בקרת זהויות :  NLI: 987007280135405171  BnF: cb106452521 (data)  GND: 124692907  ISNI: 0000 0000 8162 9011  LCCN: n86025992  NARA: 10572514  NTA: 074397761  SNAC: w66m3jd1  SUDOC: 079505821  Trove: 961079  VcBA: 495/247035  VIAF: 89386575   WorldCat (עם VIAF): 89386575 
חוף יוטה סמוך לאחר תחילת הנחיתה; בקו המים – טנקים אמפיביים
גנרל רוזוולט בנורמנדי, זמן קצר לאחר הנחיתה בחוף יוטה
מצבתו של גנרל רוזוולט בבית הקברות הצבאי האמריקני בנורמנדי; על המצבה – סימול הענקת מדליית הכבוד של הקונגרס
1792 בארצות הברית

| 0 | 1 | 2 | 3 |
| --- | --- | --- | --- |
| «««  1791   1790  1789 |  דגל ארצות הברית | 1792  בארצות הברית |  »»»  1793   1794   1795 |
כל ערכי השנים בארצות הברית • אירועים בולטים בעולם ב-1792 פורטל ארצות הברית • לוח שנה של שנת 1792
1792 בארצות הברית הייתה השנה בה חגגה ארצות הברית 16 שנה מיום היווסדה.
הנהגה

הנשיא: ג'ורג' וושינגטון (לא השתייך לאף מפלגה פוליטית)
סגן הנשיא: ג'ון אדמס (המפלגה הפדרליסטית)
מזכיר המדינה - תומאס ג'פרסון
נשיא בית המשפט העליון - ג'ון ג'יי
הנשיא הזמני של הסנאט - ריצ'רד הנרי לי
יושב ראש בית הנבחרים - ג'ונתן טרמבול
קונגרס - הקונגרס ה-2
אירועים בולטים

פרק זה לוקה בחסר. אנא תרמו לוויקיפדיה ו.
20 בפברואר – הנשיא ג'ורג' וושינגטון חותם על חוק שירות הדואר (Postal Service Act) ובכך מייסד למעשה את שירות הדואר של ארצות הברית.
2 באפריל – מטבעת ארצות הברית נוסדה על ידי הקונגרס האמריקני בחוק שיטת המטבע ב-1792.
1 ביוני – קנטקי מצטרפת לארצות הברית בתור המדינה ה-15
12 באוקטובר – יום קולומבוס נחגג בפעם הראשונה בארצות הברית, 300 שנים לאחר הגעתו של כריסטופר קולומבוס לעולם החדש בשנת 1492.
13 באוקטובר – התחלת בניית הבית הלבן
3 בדצמבר – הבחירות לנשיאות ארצות הברית 1792: ג'ורג' וושינגטון נבחר מחדש לנשיאות ארצות הברית.
אירועים בולטים > לא מתוארך

ג'ורג' אנשוץ בונה את תנור הרם הראשון בפיטסבורג שבפנסילבניה.
1 ביוני: קנטקי מצטרפת לארצות הברית בתור המדינה ה-15
3 בדצמבר - הבחירות לנשיאות ארצות הברית 1792: ג'ורג' וושינגטון נבחר מחדש לנשיאות ארצות הברית.
נולדו

פרק זה לוקה בחסר. אנא תרמו לוויקיפדיה ו.
4 בינואר – אייזק לי, גאולוג ומינרלוג אמריקאי שתרם בחקר חלוצי על תכלילים במינרלים ובאבני חן (נפטר ב-1886)
4 באפריל – תדיאוס סטיבנס, חבר בית הנבחרים של ארצות הברית מטעם מדינת פנסילבניה (נפטר ב-1868)
10 ביולי – ג'ורג' דאלאס, סגן הנשיא ה-11 של ארצות הברית (נפטר ב-1864)
1 בספטמבר – צ'סטר הרדינג, צייר פורטרטים (נפטר ב-1866)
10 בנובמבר – סמואל נלסון, שופט בבית המשפט העליון של ארצות הברית (נפטר ב-1873)
5 בדצמבר – ג'יימס גתרי, מזכיר האוצר של ארצות הברית וסנאטור מטעם מדינת קנטקי (נפטר ב-1869)
נפטרו

פרק זה לוקה בחסר. אנא תרמו לוויקיפדיה ו.
18 ביולי – ג'ון פול ג'ונס, אחד ממייסדיו של הצי האמריקני (נולד ב-1747)
7 באוקטובר – ג'ורג' מייסון, מדינאי אמריקאי (נולד ב-1725)
ג'ורג' מייסון
Avast Antivirus

| --- | --- |


avast! provider, תפריט המודולים (גרסה 5.0)
 מפתח:  AVAST Software
 גרסה אחרונה:  23.8.6078 (22 באוגוסט 2023) 
 מערכת הפעלה:  Microsoft Windows לינוקס
 סוג רישיון:  קנייני
 קטגוריה:  אנטי-וירוס
 http://www.avast.com
 
סמלילה הראשון של התוכנה
Avast Antivirus‏ (Anti-Virus – Advanced Set) היא תוכנת אנטי-וירוס אשר פותחה על ידי חברת .Avast Software a.s (ידועה כ-.ALWIL Software a.s), הממוקמת בפראג, צ'כיה. החברה החלה להפיץ את התוכנה ב-1988. התוכנה מבוססת על מנוע סריקה המתופעל בידי מעבדות ICSA ומעבדות West Coast, וכוללת טכנולוגיות להתגוננות מפני רוגלות ותוכנות Rootkit.
המהדורה הביתית (Home Edition) היא חינמית, וזמינה למערכות ההפעלה Windows ולינוקס. המהדורה המקצועית מוצעת בתשלום לבעלי עסקים ולמשתמשים המעוניינים בתוספות אבטחה שונות. !avast ואתר הבית שלה זמינים במגוון שפות, כולל בשפה העברית.
avast נחשבת לאחת מתוכנות האנטי-וירוס המוכרות, עם שימוש נרחב של למעלה מ-400 מיליון משתמשים. כמו כן, התוכנה זכתה לפרסים רבים בתחום האמינות והאבטחה.
הגרסה העדכנית ביותר של התוכנה, נכון ל-2016, היא גרסה 11.2.2262, הכוללת מאגר מידע רחב יותר ויכולות אבטחתיות מתקדמות יותר. התוכנה המוצעת וכלי האבטחה השונים נחלקים לשתי קטגוריות ראשיות מרכזיות: משתמשים ביתיים ומשתמשים עסקיים, כאשר לכל אחת מקטגוריות אלו ישנן קטגוריות משנה נוספות המתמקדות בהתאמת גרסת התוכנה וכלי האבטחה למאפייניהם וצרכיהם של משתמשי הקצה.
ב-7 ביולי 2016 פורסם על מכירת חברת AVG לחברת Avast Software (מפתחת avast!) תמורת סכום של 1.3 מיליארד דולר.
במבחני AV-Comparatives של שנת 2018 קיבלה חבילת ההגנה של Avast ציונים שנעים בין טוב מאוד למעולה בכל התחומים.
כלי אבטחה

הרשימה חלקית. מעודכן לגרסה החינמית של עדכון 4.8 של התוכנה:
כלי אבטחה > shields

חבילת אמצעי האבטחה וההגנה הבסיסית כוללת מודולים (shields), המתופעלים בנפרד אחד מהשני. לכל מודל תפקיד אבטחתי שונה, ולו יכולה להיות הגדרה ורמת אבטחה בדרגות שונות, הנפרדות משאר ההגדרות של המודלים האחרים. כל מודל יכול להיות מנוטרל (לא פעיל) בנפרד משאר המודלים;
File System Shield - סורק בזמן אמת. מיועד להתגוננות מפני וירוסים ונוזקות (Malewares).
IM shield - מיועד לסריקת קבצים המגיעים באמצעות תוכנות מסרים מיידיים.
P2P shield - הגנה ברשת P2P.
Mail Shield - סורק דואר אלקטרוני.
Outlook/Exchange - סורק Outlook/Exchange.
Web Shield -‏ הגנה ב-HTTP (שרתי פרוקסי מקומיים, לא אנונימיים).
Script Shield - זמין בגרסה המקצועית בלבד. סורק דפי אינטרנט וחוסם סקריפטים זדוניים.
Network Shield - פועל כמערכת זיהוי של פלישה. מספק הגנה בסיסית נגד תולעי מחשב.
Behavior Shield - סריקת פעולות המערכת בזמן אמת, ודיווח כאשר זוהתה פעולה חשודה.
תפריט המודולים נקרא avast! provider.
כלי אבטחה > אמצעי התגוננות ומאפיינים ייחודיים

הגנה מפני תוכנות ריגול.
הגנה מפני Rootkit.
שחזור נתונים (Virus Recovery Database, בקיצור: VRDB) - אפשרות לשחזור קבצים נגועים שנפגעו מווירוסים.
Self-Protection (הגנה עצמית) - מונע מווירוסים לנטרל את האנטי-וירוס ו/או לפגוע בקובצי !avast.
עדכונים אוטומטיים - עדכונים אוטומטיים, כאמצעי ברירת מחדל, לתוכנה ולמאגר המידע שלה. כאשר נשלח עדכון לתוכנה מוקפצת חלונית, ונשמעת ההודעה הקולית: "Virus database has been updated" ("מאגר הווירוסים התעדכן").
אזהרה קולית - כאשר חודרת תוכנה זדונית למחשב, מוקפצת חלונית ונשמעת האזהרה הקולית: "!Caution, a virus has been detected" ("זהירות, וירוס התגלה!").
Boot-time scan - אפשרות לקביעת תאריך לסריקת המחשב וסילוק קבצים חשודים בעת האתחול הבא של מערכת ההפעלה.
Virus Chest - כאשר קובץ זדוני מתגלה, יש אפשרות "לבודד" אותו משאר הקבצים במחשב, ובכך למנוע ממנו לפגוע באותם קבצים, עד שאותו קובץ ינוטרל.
החלפת סקינים - פעולה עיצובית בלבד המאפשרת להוריד 'סקין' מועדף לבחירה לתוכנה מאתר הבית שלה.
הרשמה

ישנה האפשרות להוריד את המהדורה הביתית החינמית של !avast לתקופה של 60 יום ללא הרשמה, אולם לאחר 60 יום יש להירשם ולקבל רישיון (license key), מעין קוד, אותו צריך להזין לתוכנה על מנת להסיר את ההגבלה. הרישיון נשלח לדואר האלקטרוני מיד לאחר ההרשמה באתר הבית של התוכנה, ואותו צריך להכניס לתוכנה (עם הסיסמה נשלח גם הסבר בווידאו). כל 14 חודשים צריך לעדכן מחדש את הסיסמה; התוכנה בתום 14 חודשים מעדכנת את המשתמש שתמה תקופת השימוש ומציעה לשלוח סיסמה חדשה לתוכנה (ללא צורך בתשלום) לדואר האלקטרוני. לאחר קבלת סיסמה חדשה והכנסתה לתוכנה, התוכנה תהיה זמינה ל-14 חודשים נוספים וחוזר חלילה.